দুর্যোগের ছাপ স্কুল-কলেজেও! কবে খুলবে পাহাড়ের শিক্ষাপ্রতিষ্ঠানগুলি?

ওয়েব ডেস্ক: পাহাড়ে ‘পাহাড়-প্রমাণ’ বিপর্যয় (North Bengal Disaster)! ধীরে ধীরে স্বাভাবিক ছন্দে ফিরছে বন্যা-বিধ্বস্ত উত্তরবঙ্গ (North Bengal)। দুর্যোগপূর্ণ আবহাওয়ার মুড বদলে ঝলমলে রোদের দেখা মিলছে পাহাড়ে। আপাতত দুর্যোগের মেঘ সরলেও এখনও চারপাশ জুড়ে ছড়িয়ে রয়েছে প্রকৃতির ধ্বংসলীলার নমুনা। বিপত্তিতে স্থানীয় বাসিন্দা থেকে পড়ুয়া। কারণ দুর্যোগের ছাপ স্কুল-কলেজেও! কবে স্কুলমুখী হতে পারবে পড়ুয়ারা? জানিয়ে দিল জিটিএ। পড়ুয়াদের সুরক্ষার স্বার্থে আগামী দু’দিন স্কুল কলেজ বন্ধ রাখার সিদ্ধান্ত নিল গোর্খাল্যান্ড টেরিটোরিয়াল অ্যাডমিনিস্ট্রেশন।

একনাগাড়ে ভারী বৃষ্টি আর ভূমিধসে (Heavy Rain and Landslide) কার্যত লণ্ডভণ্ড উত্তরবঙ্গ (North Bengal)। বৃষ্টি আর ধসে মারাত্মক ক্ষতি হয়েছে মিরিক, দার্জিলিংয়ের। জলের তোড়ে ভেঙে গিয়েছে দার্জিলিঙের মিরিক ব্লকের দুধিয়া সেতু। দুর্যোগে প্রাণ হারিয়েছেন কমপক্ষে ২৬ জন। দিকে দিকে ধস, বিচ্ছিন্ন যোগাযোগ ব্যবস্থা। এক কথায় থমে গিয়েছে গোর্খা টেরিটোরিয়াল অ্যাডমিনিস্ট্রেশন (জিটিএ) এলাকার জনজীবন। বিপত্তিতে স্থানীয় বাসিন্দা থেকে পড়ুয়া। কারণ দুর্যোগের ছাপ স্কুল-কলেজেও! বহু স্কুল ও কলেজের ভবনেও ফাটল দেখা দিয়েছে। এহেন পরিস্থিতিতে বৈঠকে বসেছিল জিটিএ। তাঁদের বিশেষ বৈঠক থেকেই বড় খবর সামনে এসেছে।

আরও পড়ুন: হোস্টেলের ছাত্রীদের শ্লীলতাহানির অভিযোগে গ্রেফতার প্রধান শিক্ষক

বুধবার থেকে শুক্রবার পর্যন্ত পাহাড়ের সমস্ত স্কুল কলেজ বন্ধ রাখার নির্দেশ দিয়েছে প্রশাসন। টানা তিনদিন (৮-১০ অক্টোবর) সরকারি, সরকারপোষিত, সরকার অনুদানপ্রাপ্ত, বেসরকারি ও মিশনারি পরিচালিত সব রকমের স্কুল-কলেজ বন্ধ থাকবে। বন্ধ থাকবে সাকল স্কিম অব স্কুল (এসএসকে), মাদ্রাসা এবং সাধারণ ও কারিগরি কলেজও।

প্রশাসনের তরফে একটি বিজ্ঞপ্তি প্রকাশ করা হয়েছে। তাতে জানানো হয়েছে, দুর্যোগ পুরোপুরি কাটলে আগামী সোমবার অর্থাৎ ১৩ অক্টোবর থেকে ফের স্কুল কলেজ খোলার সিদ্ধান্ত করা হবে। ছুটি থাকা সময়ের মধ্যে প্রতিটি স্কুল কলেজের কর্তৃপক্ষকে প্রয়োজনীয় ব্যবস্থা খতিয়ে দেখার নির্দেশ দেওয়া হয়েছে।

জিটিএ-র এক আধিকারিক জানান, দুর্যোগের জেরে বহু জায়গার সঙ্গে যোগাযোগ এখনও বিচ্ছিন্ন। আমরা চাই না পড়ুয়া বা শিক্ষকরা ঝুঁকি নিয়ে স্কুলে যাতায়াত করুক। তাই তাঁদের কথা মাথায় রেখে আপাতত তিন দিনের স্কুল বন্ধ রাখার সিদ্ধান্ত নেওয়া হয়েছে। সোমবারের মধ্যে পরিস্থিতি ঠিক হলে ফের স্কুল চালু হবে।

দেখুন অন্য খবর